Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: A hitelintézetek és a pénzügyi vállalkozások éves beszámoló készítési és könyvvezetési kötelezettségének sajátosságairól szóló 250/2000. (XII. 24.) Korm. rendelet (a továbbiakban: Rendelet) 2. §-a a következõ 28. ponttal egészül
Paragraph Index: 265

(3) A kamatfedezeti célú valós érték fedezeti ügyletek értékelésekor elszámolt értékelési különbözet és zárásakor elszámolt eredmény összegét, ha az nyereség a fizetett kamatok, kamatjellegû ráfordításokat csökkentõ tételként, ha az veszteség a kapott kamatok, kamatjellegû bevételeket csökkentõ tételként kell elszámolni. Az egyéb valós érték fedezeti ügyletek értékelésekor elszámolt értékelési különbözet és zárásakor elszámolt eredmény összege, ha az alapügylet kereskedési célú, akkor nyereség esetén a befektetési szolgáltatások ráfordításait csökkentõ tételként, veszteség esetén a befektetési szolgáltatások bevételeit csökkentõ tételként kerül elszámolásra. Ha az alapügylet nem kereskedési célú, eredménye az egyéb pénzügyi szolgáltatások bevételei vagy ráfordításai között kerül elszámolásra, akkor az egyéb valós érték fedezeti ügylet pozitív értékelési különbözete és záráskori nyeresége az egyéb pénzügyi szolgáltatások ráfordításait csökkentõ tételként, a negatív értékelési különbözete és záráskori vesztesége az egyéb pénzügyi szolgáltatások bevételeit csökkentõ tételként kerül elszámolásra.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes